**Српски језик – порекло и блискост са другим словенским језицима**

Српски језик припада словенским језицима.

Словенским језицима служе се Словени. Словени су некада давно живели у заједници која се назива ПРАСЛОВЕНСКА ЗАЈЕДНИЦА, а језик којим су се споразумевали ПРАСЛОВЕНСКИ ЈЕЗИК.

У то време, Словени нису знали за писменост, па се тај језик реконструише поређењем података из словенских споменика каснијих времена, као и поређењем појава у савременим словенским језицима.

Из своје прапостојбине Словени су се раселили у три правца, на исток, запад и југ. Тако се прасловенски језик раслојио у три језичке групе:

* источнословенски – руски, белоруски, украјински
* западнословенски језици – пољски, чешки, словачки, русински, лужичкосрпски...
* јужнословенски – **српски,** хрватски, македонски, словеначки, бугарски...

Језици који припадају истој групи имају више међусобних сличности.

**Примена Аделунговог принципа: *Пиши као што говориш***

Јохан Кристоф Аделунг био је немачки граматичар и филолог. Својим изучавањем немачког језика, допринео је поправљању правописа, чишћењу идиома и исправљању стандарда немачког језика. Чврсто је веровао да се ортографија писаног језика треба подударати с говорним језиком, а његов принцип „Пиши као што говориш“ применио је Вук Стефановић Караџић вршећи реформу српског језика и правописа, чиме ћирилица постаје једно од најсавршенијих писама на свету зато што се једним словом обележава један глас.

**Фонетски принцип и фонетско писмо**

Писмо је начин графичког представљања односно записивања језика.

Вук Стефановић Караџић залагао се за доследност фонетског писања. Доследно је применио Аделунгово правило да сваком гласу (фонеми) одговара једно слово (графем).

**Лаза Лазаревић, Све ће то народ позлатити – анализа одломка**

**Белешка о писцу:** Лаза Лазаревић рођен је 1851. године као треће дете у осиромашеној трговачкој породици у Шапцу. Његовој породици Вук Караџић је кум од старина. Школовао се у родном граду, Београду и Берлину, где је студирао медицину. Постао је један од најбољих лекара свог времена у Србији. Као књижевник, Лазаревић је првенствено приповедач. Завршио је само девет приповедака, а многе су остале недовршене јер га је у стваралаштву омела смрт, 1891. године.

Његове приповетке су: Први пут с оцем на јутрење, Школска икона, У добри час хајдуци, На бунару, Вертер, Све ће то народ позлатити, Ветар, Он зна све, Швабица.

**Мотив:** повратак младог човека из рата (повратак ратника)

**Тема:**

- како обогаљени младић да настави живот по повратку из рата;

- како обогаљени сељак да преживи јер више није способан да обрађује земљу.

**Анализа ликова:**

- Танасије Јеличић – изгледа као џентлмен, а у души је сељак српски

- Благоје казанџија – простодушни српски сељак, пун оптимизма и вере у будућност; синовљева несрећа од њега чини рушевину

- обогаљени војник – „А шта ће ми све ово?“

Ово је антиратна приповетка. У другим приповеткама Лазаревић је умерен, а овде ангажован. Критикован је због свог става о узалудности рата.

**Идеја:** рат је бесмисао, која и живот чини бесмисленим

**Карактеристике ликова и њихова међусобна повезаност**

Књижевни лик је људска личност обликована у књижевном делу.

Књижевни лик стваара се на основу грађе коју пружа живот. Писци често полазе од неке стварне личности из живота која им служи као прототип (модел). Не уноси је у дело онакву каква је у стварности, већ је преобликује, тако што јој додаје једне, а одузима друге особине.

Када анализирамо књижевни лик, обратићемо пажњу и на портрет и на карактер.

Портрет представља опис физичког изгледа лика.

Карактер је скуп унутрашњих особина јунака, било да су те особине позивитне или негативне.

Поступак уметничког обликовања људског лика у књижевном делу назива се карактеризација. При стварању лика писци се служе различитим средствима и уметничким поступцима. Да би се јунак исказао својим поступцима, писац га доводи у различите ситуације у којима тај лик реагује и испољава се.

 Одговорите на питања:

1. Шта је књижевни лик?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. На шта треба да обратимо пажњу када анализираамо неки књижевни лик?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.Шта је портрет?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.Шта је карактер (у смислу анализе књижевног лика)?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Према улози, лик у књижевном делу може бити: главни, споредни или поменути.

За главни лик користи се и назив јунак. Он се истиче својом улогом коју има у збивањима описаним у књижевном делу. Књижевно дело може да има једног или више главних ликова.

Споредни ликови јављају се повремено или само у једном делу књижевног дела. Они служе да би се главни јунак што потпуније обликовао. Веома су важни не само за боље упознавање главног лика, већ и за откривање смисла дела.

Поменути ликови нису активни. Они су, како им назив каже, поменути у дијалозима, монолозима или описима психолошког стања. Имају улогу да потпуније осветле остале ликове (главног и споредне). О њима говоре други ликови јер су увек изван говорне ситуације.

Подсетите се књижевних дела које смо обрађивали у току ове школске године, па одговорите на питања.

1.Како се зове главни лик комедије „Сумњиво лице“ Б. Нушића?

а) писар Вића б) Јеротије Пантић в) Алекса Жуњић

2.Како се зове главни лик комедије „Покондирена тиква“ Ј. С. Поповића?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.Која је улога поменутих ликова у књижевном делу?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.Наведите имена три споредна лика у комедији „Власт“ Б. Нушића.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_